Restauratøren af værtshuset Postgården i Hjørring kan se frem til en temmelig stor bøde. Han har nemlig serveret alkohol for mindreårige. I Aalborg måtte et værtshus lukke på grund af manglende dørmand.

Det var ved et kontrolbesøg natten til fredag ved 02-tiden i Hjørring at politiet registrerede 13 personer under 18 år på værtshuset. De unge mennesker var i alderen 16-17 år og havde købt alkohol på stedet. De unge må ikke opholde sig i værtshuset efter midnat og de må heller ikke købe alkohol, så ejeren kan se frem til en bøde som kan løbe helt op i 1000 kroner pr. ung under 18 år på stedet. De unge var alle fra området og er nu blevet registeret, men får ingen bøde. Værtshuset Robin i Jomfruane-gade fik også besøg af politiet natten til fredag og her var der ingen dørmand. Det skal beværtningerne i Jomfru Ane Gade have, så derfor lukkede politiet stedet og fem personer måtte smides ud.